Diari Oficial de la Generalitat Valenciana


Sumari del DOGV 6763, del 27-04-2012 (2012/3879)

RESOLUCIÓ de 10 d'abril de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual renova l'autorització sanitària per a banc de cèl·lules hepàtiques a l'Hospital Universitari i Politècnic La Fe.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/3879


Data del document
:   10-04-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 10 d'abril de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual renova l'autorització sanitària per a banc de cèl·lules hepàtiques a l'Hospital Universitari i Politècnic La Fe. [2012/3879]  
L'Hospital Universitari i Politècnic La Fe va renovar l'autorització per a banc de cèl·lules hepàtiques per mitjà de la resolució de la Conselleria de Sanitat de 25 de març de 2010 i se li va concedir l'autorització sanitària extraordinària per a banc de cèl·lules hepàtiques mitjançant una resolució de la Direcció General d'Ordenació, Avaluació i Investigació Sanitària de 4 de febrer de 2011.  
Melchor Hoyos García, director de l'Hospital Universitari i Politècnic La Fe, va presentar la sol·licitud de renovació de l'autorització per a banc de cèl·lules hepàtiques de l'Hospital Universitari i Politècnic La Fe amb data 6 de març de 2012.  
La Direcció General d'Ordenació i Assistència Sanitària i el director del Programa de Trasplantaments de la Comunitat Valenciana han emés un informe favorable.  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent en virtut del que disposa l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris, i el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat, i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut.  
2. Es complix el que establix el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i, s'ha complit el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i els preceptes legals mencionats i els altres que siguen d'aplicació, resolc:  
Renovar l'autorització per a banc de cèl·lules hepàtiques a l'Hospital Universitari i Politècnic La Fe. Esta autorització serà vàlida per un període de quatre anys, a partir de la data de la present resolució.  
L'autorització pot ser revocada en qualsevol moment si s'alteren o deixen de complir-se els requisits i consideracions que l'han fet possible.  
Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 10 d'abril de 2012.- El director general d'Avaluació, Qualitat i Atenció al Pacient: Ignacio Ferrer Cervera.